У Вікіпедыі ёсць артыкулы пра іншых асоб з прозвішчам Шварц.
**Райманд Шварц** (фр.: Raymond Schwartz, эспер.: Rajmondo Ŝvarco; 8 красавіка 1894, Мец, Германская імперыя — 14 мая 1973, Парыж) — эсперанцкі паэт
 і празаік
, які працаваў пераважна ў жанры гумару і сатыры.

Біяграфія
---------

Нарадзіўся 8 красавіка 1894 года ў Мецы (Латарынгія, якая ўваходзіла тады ў склад Германскай імперыі). Атрымаў у родным горадзе класічную адукацыю і валодаў не толькі роднымі для яго французскай і нямецкай (мовы ўжытку ў Латарынгіі), але таксама лацінскай і старажытнагрэчаскай. У 1909 ці 1910 годзе вывучыў эсперанта; у 1911 годзе з мэтай праверыць ровень сваіх моўных ведаў здзейсніў падарожжа ў Барселону, а ў 1913 годзе заснаваў у Мецы кружок эсперантыстаў «Amika Rondo» (*«Сяброўскае кола»*). Па прафесіі — банкаўскі службовец (з часам дарос да суўласніка буйнага банка).

У гады Першай сусветнай вайны быў мабілізаваны ў кайзераўскае войска і ваяваў на Усходнім фронце; вайна стала страшным расчараваннем для Шварца — пацыфіста і інтэрнацыяналіста.

Пасля сканчэння вайны Шварц вярнуўся ў Латарынгію, што зноў адышла да Францыі. Неўзабаве ён пераехаў у Парыж; у снежні 1920 года Шварц заснаваў вельмі вядомае ў той час парыжскае кабарэ «Verda kato» (*«Зялёны кот»*), у якім збіраліся французскія эсперантысты, і быў яго дырэктарам і душой у 1920—1927 гг. Пазней узначальваў кабарэ «Bolanta kaldrono» (*«Кіпячы чайнік»*, 1936—1939 гг.) і «Тры кобальды» (*«Тры кобальда»*, 1949—1956 гг.).

Цягам трох гадоў (пачынаючы з 1933 г.) Шварц быў рэдактарам штомесячнага гумарыстычнага часопіса «Пірат» (*«Pirato»*); нярэдка абсмяяныя героі гумарэсак самі смяяліся, чытаючы чарговы нумар часопіса.

4 мая 1973 года Райманд Шварц сканаў.

Зноскі
------

1. ↑  Raymond Schwartz //  Праверана 9 кастрычніка 2017.
2. 1 2  Королевич, 1989, с. 169
3. ↑  Enciklopedio de Esperanto, 1934, p. 833
4. 1 2  *Ledon G. R.* Raymond Schwartz kaj ties kabaretoj **(нявызн.)**(недаступная спасылка).  // TTT-ejo *La Rido kaj Vervo de Raymond Schwartz*. Архівавана з першакрыніцы 5 сакавіка 2016. Праверана 13 сакавіка 2016.
5. 1 2  *Lloancy M.-T.* Per humuro al maturo: Schwartz 100-jara **(нявызн.)**(недаступная спасылка).  // TTT-ejo *La Rido kaj Vervo de Raymond Schwartz*. Архівавана з першакрыніцы 14 сакавіка 2016. Праверана 13 сакавіка 2016.
6. ↑  Королевич, 1989, с. 170

Публікацыі
----------

* *Schwartz R.* Verdkata testamento. — P.: Solsona, 1926. — 126 p.
* *Schwartz R.* Prozo ridetanta. — P.: Esperantista Centra Librejo, 1928. — 126 p.
* *Schwartz R.* Anni kaj Montmartre. — P.: Esperantista Centra Librejo, 1930. — 128 p.
* *Schwartz R.* La stranga butiko. — P.: Esperantista Centra Librejo, 1931. — 124 p.
* *Schwartz R.* La ĝoja podio. — P.: Esperantista Centra Librejo, 1949. — 271 p.
* *Schwartz R.* Kiel akvo de l'rivero. — La Laguna: J. Régulo, 1963.
* *Schwartz R.* Vole… novele. — Copenhagen: TK, 1971. — 192 p.

Літаратура
----------

* *Королевич А. И.* Книга об эсперанто. — Киев: Наукова думка, 1989. — 256 с. — ISBN 5-12-000985-9.
* Enciklopedio de Esperanto. — Budapest: Literatura Mondo, 1934. — 1078 p.
* *Geoffrey Sutton.* Concise Encyclopedia of the Original Literature of Esperanto. 1887 — 2007. — New York: Mondial, 2008. — 730 p. — ISBN 978-1-59569-090-6.

Спасылкі
--------

* La Rido kaj Vervo de Raymond Schwartz (сайт аб жыцці і творчасці Райманда Шварца)

|  |  |
| --- | --- |
| ⚙️   Тэматычныя сайты | Filmportal · Internet Movie Database · КиноПоиск |
| Слоўнікі і энцыклапедыі | Вялікая каталанская |
| 

| Нарматыўны кантроль |
| --- |
| BIBSYS: 11032386 · BNE: XX1435786 · BNF: 111286652 · CiNii: DA02416597 · GND: 130410934 · ISNI: 0000 0001 0798 6915 · LCCN: no94037623 · NKC: mzk2010614386 · NLP: A23417055 · NSK: 000029439 · NTA: 069820600 · NUKAT: n2010304487 · SUDOC: 117766836 · VIAF: 30644713 |

 |